तमंचे पर डिस्को करने वाले बीजेपी विधायक की बढ़ सकती हैं मुश्किलें, सामने आया उत्तराखंड बीजेपी प्रमुख का बयान  
बीजेपी विधायक की बढ़ सकती हैं मुश्किलें
सामने आया उत्तराखंड बीजेपी प्रमुख का बयान 
'पार्टी बीजेपी विधायक के खिलाफ कार्रवाई कर रही'
Suspended BJP MLA Pranav Singh Champion who was seen in a viral video brandishing guns has now requested for security from Dehradun police alleging threat to him & his family. BJP Uttarakhand unit has recommended central leadership to permanently suspend him pic.twitter.com/r2PVJ65WDd
Shyam Jaju, BJP Uttarakhand state in-charge: Party is taking action against BJP MLA Pranav Champion (who was seen in a viral video brandishing guns), central leadership has been recommended to permanently suspend him. (file pic) pic.twitter.com/bZkknE9jw1
चैंपियन (Pranav Singh) ने कहा, 'सभी बंदूकों का लाइसेंस था और वो लोड की हुई नहीं थीं और ना ही तानी गई थीं. बंदूकों के साथ नाचने में कुछ भी गलत नहीं है.' उन्होंने यह भी बताया कि वह बचपन से ही बंदूकों से खेल रहे हैं. बता दें कि विधायक कुंवर प्रणव सिंह 'चैंपियन' (Pranav Singh) का एक वीडियो सामने आया था, जिसमें वह बंदूकें लहराते हुए 'राणा जी माफ करना' गाने पर डांस कर रहे थे.
 न्यूज एजेंसी ANI द्वारा जारी किए गए वीडियो में साफ देखा जा सकता है कि विधायक के साथ कुछ अन्य लोग भी डांस कर रहे हैं. वीडियो वायरल होने के बाद पुलिस ने कहा था, 'मामले को हम देखेंगे. इसके साथ ही हम लोग यह जांच भी करेंगे कि हथियार लाइसेंसी हैं या नहीं.' उधर, इन सबके बीच विधायक प्रणव चैंपियन (Pranav Singh) का भी बयान सामने आया था. विधायक ने इसे साजिश करार दिया था. उन्होंने कहा था, 'यह एक साजिश है. वे लाइसेंसी हथियार थे और लोडेड भी नहीं थे. मैं किसी की तरफ इशारा नहीं कर रहा हूं और न ही किसी को धमकी दे रहा हूं. इसमें क्या अपराध है? क्या शराब पीना और लाइसेंसी बंदूक रखना अपराध है?
वहीं, दूसरी तरफ इस वीडियो के वायरल होने के बाद बीजेपी आलाकमान हरकत में आई थी. विधायक कुंवर प्रणव सिंह चैंपियन को पार्टी ने कारण बताओ नोटिस भेजा था. (इनपुट:पीटीआई)